《李莼客同年用山谷以双井茶寄子瞻诗韵叠寄三首依韵奉答 其二》
清代·赵铭

陶侯绝学继越缦，廿年手仇洨长书。鞭心入微恣幽讨，冥若缒海探骊珠。

为文伤命古有诸，岂徒茂陵病相如。红蟫已化素编在，仙魂飞渡来镜湖。

作者简介：（1828—1889）浙江秀水人，字新又，号桐孙。同治九年举人，累官直隶补用道。精研经史，兼擅诗文，尤工骈体。有《琴鹤山房遗集》。